Komisijos reglamentas (EEB) Nr. 3758/85
1985 m. gruodžio 23 d.
derinantis Reglamentą (EEB) Nr. 1119/79 dėl sėklų su Ispanijos ir Portugalijos stojimu
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Ispanijos ir Portugalijos stojimo aktą, ypač į jo 396 straipsnį,
kadangi, atsižvelgiant į Ispanijos ir Portugalijos stojimą ir remiantis Stojimo akto 396 straipsniu, reikėtų pakoreguoti 1979 m. birželio 6 d. Komisijos reglamentą Nr. 1119/79, nustatantį specialiąsias nuostatas dėl importo licencijų sėkloms sistemos įgyvendinimo [1], su paskutiniais pakeitimais, padarytais Reglamentu (EEB) Nr. 3478/80 [2];
kadangi, remiantis Stojimo sutarties 2 straipsnio 3 dalimi, Bendrijos institucijos gali iki stojimo patvirtinti Akto 396 straipsnyje nurodytas priemones, kurios turi įsigalioti tik tą dieną, kurią įsigalioja minėta Sutartis,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1119/79 6 straipsnio 2 dalis papildoma šiais įrašais:
"Importación realizada en el marco de un contrato de multiplicación"
"Importação realizada no âmbito de um contrato de multiplicação."
2 straipsnis
Šis reglamentas įsigalioja 1986 m. kovo 1 d., įsigaliojus Ispanijos ir Portugalijos stojimo sutarčiai.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. gruodžio 23 d.